ଭୁବନେଶ୍ୱରଃଆଜିର ଦିନ ଅର୍ଥାତ ଅଗଷ୍ଟ୧୨ ତାରିଖକୁ ବିଶ୍ୱ ହସ୍ତୀ ଦିବସ ଭାବେ ପାଳନ କରାଯାଏ | ଦିନଥିଲା କୁହାଯାଏ ହାତୀ ହେଉଛି ମଣିଷର ବନ୍ଧୁ | କିନ୍ତୁ ଏବେ ମଣିଷର ଶତ୍ରୁ ହାତୀ ହୋଇଯାଇଥିବା ବେଳେ ହାତୀର ଶତ୍ରୁ ମଧ୍ୟ ମଣିଷ ହୋଇଯାଇଛି | କେଉଁଠି ହାତୀ ମରୁଛି ତ କେଉଁଠି ହାତୀ ମାରୁଛି। କେଉଁଠି ହାତୀ ଘର ଭାଙ୍ଗୁଛି ତ କେଉଁଠି ଫସଲ ନଷ୍ଟ କରୁଛି, କେଉଁଠି ମଣିଷକୁ ଦଳିଚକଟି ମାରିଦେବା ଭଳି ଘଟଣା ସାମ୍ନାକୁ ଆସୁଛି। ସେପଟେ ହାତୀ କେଉଁଠି ଶିକାରୀର ଶିକାର ହେଉଛି ତ କେଉଁଠି ଟ୍ରେନରେ କଟୁଛି କିମ୍ବା ବିଦ୍ୟୁତ ତାରରେ ଛନ୍ଦି ହେଉଛି।
